Abd al-Azim al-Hasaniy. Abd al-Azim al-Hasaniy (; Shoh Abdulazim nomi bilan tanilgan) – shia Islomining ikkinchi imomi boʻlmish Hasan ibn Alining avlodidan boʻlgan olimlardan. Toʻliq ismi: Abulqosim Abd al-Azim bin Abdulloh bin Ali bin al-Hasan bin Zayd (bin Ali) bin al-Hasan bin Ali bin Abu Tolib. Abd al-Azim, ayniqsa rasmiy nutq va xabarlarda Hazrat Abd al-Azim Hasaniy nomi bilan tanilgan, hadis rivoyat qiluvchi edi. Ibn Bobovay Abd al-Azim tomonidan yetkazilgan islomiy rivoyatlarni jamlagan boʻlib, bu toʻplam „Jomi’-al-Axbor Abd al-Azim“ nomi bilan mashhurdir. Kunyalari Abul-Qosim va Abul-Fath boʻlgan Abd al-Azim shialarning toʻqqizinchi va oʻninchi imomlari, yaʼni Muhammad al-Javod va Ali al-Hadiyning hamrohlari edi. Bundan tashqari, Rijol at-Tusiyning yozishicha, Abd al-Azim shialarning oʻn birinchi imomi Hasan al-Askariyning ham hamrohlaridan boʻlgan. 866-yil 2-noyabrda vafot etgan va Eronning Ray shahridagi Shoh Abd al-Azim ziyoratgohida dafn etilgan. Sayyid Ali Qozi Asqar Abd al-azim Hassaniy ziyoratgohining yangi homiysi boʻlib, u Eron Islom Respublikasi Oliy rahbari Ali Xomanaiy tomonidan 2022-yil 27-martda bu lavozimga tayinlangan.